Ezernieku pamatskola

Ezernieku pamatskola atrodas Ezerniekos, Krāslavas novadā.

 Vēsture 
Skolas pirmsākumi meklējami 1750. gadā, kad pie Bukmuižas baznīcas atvēra Bukmuižas draudzes skolu. Tā pastāvēja līdz 1832. gadam, kad pēc Novembra sacelšanās to slēdza. Sakarā ar Krievijas impērijas valdības īstenotās pārkrievošanas politikas laikā izstrādāto skolu reformu 1866. gadā atvēra Vaivodu divklasīgo tautskolu, kurā mācības notika krievu valodā. 1893. gadā uzcēla jaunu skolas ēku, kurā mācības notika līdz 1939. gadam.

Pēc Latgales atbrīvošanas 1919. gadā Bukmuižas skolā atvēra latviešu mācībvalodas klases. No 1920. līdz 1927. gadam divklasīgajai mācību iestādei tāpat kā pagastam bija Bukmuižas vārds. Mācības skolā notika latviešu un krievu valodās. Sakarā ar skolas audzēkņu skaita pieaugumu, sākot ar 1924. gadu krievu plūsmas skolēni sāka mācīties kādreizējās Poholku muižas ēkā. Sākot ar 1927. — 1928. mācību gadu skola kļuva par sešklasīgo pamatskolu. No 1932. gada tās nosaukums bija Bukmuižas Valsts sešklasīgā pamatskola. Ar 1934. gadu skolā mācības notika tikai valsts valodā. 1937. gadā sākās jaunas skolas ēkas celtniecība un 1939. — 1940. mācību gadā sākās mācības jaunajā skolas ēkā. 1939. — 1940. mācību gadā to pārdēvēja par Ezernieku Valsts pamatskolu, 1940. — 1941. mācību gadā par vidusskolu. 1949. gadā skolu absolvēja pirmais vidusskolas izlaidums.Ezernieku vidusskolas novadpētniecības muzejs (2018). Ezernieku vidusskola.

 Mūsdienās 
Pēc apvienošanas ar Ezernieku pirmskolas izglītības iestādi skolā mācījās 142 skolēni, strādāja 25 skolotāji, 18 tehniskie darbinieki. Skolas audzēkņi pārstāv šādus pagastus un pilsētas — Ezernieku, Šķaunes, Bērziņu, Svariņu, Andzeļu, Rundēnu, Dagdas pilsēta. 2017. gadā Ezernieku vidusskolai piebūvēja sporta zāli. Skolā ir 22 mācību kabineti, bibliotēka, datoru klase, ēdamzāle, aktu zāle, sporta zāle. Aktīvi darbojas skolēnu pašpārvalde. Skolā darbojas tautas deju kolektīvs “Ežulis”, koris un ansambļi.

Skolai raksturīga lauku sociālā vide. Lielākā daļa jauniešu savu dzīvi iekārto pilsētās, bet to skolas absolventu skaits, kuri paliek Ezernieku pagastā vai atgriežas atpakaļ pēc studijām, ir ļoti mazs. Tāpat ir neliels to cilvēku skaits, kuri atbrauc uz Ezernieku pagastu no citām Latvijas vietām un apmetas uz pastāvīgu dzīvi. Ezernieku pagasta teritorijā un kaimiņu pagastos ir ļoti mazs iespējamo darbavietu skaits un diezgan zems iedzīvotāju dabiskais pieaugums, kas savukārt tieši ietekmē skolēnu skaitu skolā. Pateicoties skolas kolektīva veiksmīgajam darbam un neskatoties uz blakus (15 km) esošo lielo Dagdas vidusskolu, izdodas piesaistīt skolēnus no kaimiņu pagastiem un novadiem un ilgus gadus saglabāt audzēkņu skaitu nemainīgu starp 140 un 150. Ar 01.09.2017. skolai tika pievienota Ezernieku pirmsskolas izglītības iestāde. 2017./18. mācību gadā skolā mācījās bērni no 106 ģimenēm.

2017./18. mācību gadā Ezernieku vidusskola piedalījās projektos “Esi līderis!”, “Auglis skolai”, “Putras programma”, “Piena programma”, Vides izglītības programmas „Izzini mežu” projekts, Mammadaba vēstniecība.

 Skolas svētki un tradīcijas 
Skolotāju diena, Izstāde “Dabas veltes”, Latvijas valsts proklamēšanas gadadiena, “Zinību svētki”, Absolventu tikšanās, Pēdējais zvans, Sadraudzības vakars 9. klašu skolēniem, Konkurss “Erudīts”, Ezernieku skolas avīze “Ežulis”, Pašpārvaldes rīkotie pasākumi.

 Skolas vadītāji 
Pamatraksts no Ezernieku skolas novadpētniecības muzeja.

 Skolas vadītāji Jānis Grietiņš — pārzinis (1920—1931)Jānis Ikaunieks — direktors (1940—1941)Pēteris Stradiņš — pārzinis (1941—1944)Mečislavs Reuts — direktors (1944—1945)Anna Nagle — direktore (1945—1946)Sergejs Prokofjevs — direktors (1946—1949)Aleksandrs Podgornovs — direktors (1949—1950) Nikolajs Losevs — direktors (1950—1960)Marija Mickeviča — direktore (1961—1962)Jānis Kuciņš — direktors (1962—1969)Antoņina Kumpiņa — direktore (1969—1985) Aleksandrs Gžibovskis — direktors (1984. līdz šim)

 Atsauces 

Kategorija:Skolas Krāslavas novadā
Kategorija:Pamatskolas Latvijā